section_heading: Povijest
paragraph_text: Pulsko brodogradilište Uljanik osnovalo je Nogometni klub Uljanik, 1948. godine, a od njega je nastala današnja NK Istra 1961. Među osnivačima bio je Ante Blašković.Istarska enciklopedija R. Matteoni: Blašković, Ante, LZMK, Zagreb, 2008. (pristupljeno 20. veljače 2018.) Dana 21. svibnja 1956. godine članovi NK Pule donijeli su odluku o osnivanju zanatske radionice radi stjecanja prihoda osnivaču, klubu NK Pula. Razlog je bio da bi omogućili rad kluba odnosno sredstva za kupovinu opreme i sudjelovanja na natjecanjima. Osnivanje je odobreno rješenjem NO općine Pula od 6. srpnja 1956., a Okružni privredni sud u Rijeci donio je rješenje o upisu "Elektroservis" zanatska radnja 24. studenoga 1956. godine. Temeljem Odluke Radničkog savjeta Elektroservisa odobren je upis promjene naziva firme i predmeta poslovanja: "Tehnomont" montažno poduzeće Pula.<ref>Zagrebačka burza Prospekt Tehnomonta, Zagreb, srpanj, 2003., str. 3 (pristupljeno 25. veljače 2018.)